н҃-мъ ѱалмѣ̀ стіхи́ра, гла́съ ѕ҃: ́те дне́сь держа́внагѡ гра́да москвы̀ наро́ди, во ѻби́тель вели́кагѡ и чу́днагѡ кня́зя даніи́ла, въ де́нь пра́здника єгѡ̀веселя́щеся, и въ хра́мъ бг҃а на́шегѡ вни́демъ, и къ ра́цѣ моще́й уго́дника єгѡ̀ прите́кше, дх҃о́вный соста́вимъ ли́къ, пѣ́сненными похвала́ми воспое́мъ, гл҃юще: ра́дуйся земны́й а́гг҃ле, и́же а́гг҃льскому житію̀ подража́вый чи́стымъ житіе́мъ свои́мъ: ра́дуйся граждани́не нбс̑ный, и вѣ́чныя ра́дости наслѣ́дниче, и́же пріе́мый бл҃гі́й яре́мъ влд̑ки своегѡ̀ хрс̑та̀, и легкѡ̀ понесы́й: и ны́нѣ преблаже́нне кн҃же даніи́ле, воспріе́мый мзду̀ трудѡ́въ свои́хъ, и вше́дый въ ра́дость гдс̑а твоегѡ̀, и я́кѡ имѣ́я дерзнове́ніе къ нему̀, молѝ въ ми́рѣ пребыва́ти всѣ̂мъ, правосла́внѡ чту́щымъ ст҃у́ю па́мять твою̀ получи́ти ѿ хрс̑та̀ бг҃а ве́лію ми́лость